சிவபுராணம்
{{dablink|இக்கட்டுரை மாணிக்கவாசகர் இயற்றிய சிவபுராணம் பற்றியது, சிவபெருமானின் பெருமைகளைக் கூறும் மகாபுராணங்களுக்கு  [[சிவமகாபுராணம்]] கட்டுரையைப் பார்க்கவும்.}}
 {{Infobox book
 | italic title   = &lt;!--(see above)--&gt;
 | name           = சிவபுராணம்
 | image          = 
 | image_size     =
 | alt            =
 | caption        = 
 | author         = [[மாணிக்கவாசகர்]]
 | audio_read_by  =
 | title_orig     = 
 | orig_lang_code =
 | title_working  = 
 | translator     =
 | illustrator    =
 | cover_artist   =
 | country        = [[இந்தியா]]
 | language       = [[பழந்தமிழ்]]
 | series         = [[தேவாரம்]]
 | release_number =
 | subject        = [[சைவ சமயம்]]
 | genre          = [[கவிதை]] [[பாடல்]]
 | set_in         =
 | published      = 
 | publisher      =
 | publisher2     =
 | pub_date       = 
 | english_pub_date = 
 | media_type     =
 | pages          =
 | awards         =
 | isbn           =
 | isbn_note      =
 | oclc           =
 | dewey          =
 | congress       =
 | preceded_by    =
 | followed_by    =
 | native_wikisource = 
 | wikisource     = 
 | notes          =
 | exclude_cover  =
 | website        =
 }}
 
 '''சிவபுராணம்''' என்பது [[பொது ஊழி|பொ.ஊ.]] ஒன்பதாம் நூற்றாண்டின் இறுதிப் பகுதியில் வாழ்ந்த [[மாணிக்கவாசகர்|மாணிக்கவாசகரால்]] இயற்றப்பட்ட [[திருவாசகம்]] என்னும் சைவத் தமிழ் நூலின் ஒரு பகுதி ஆகும்.&lt;ref name=&quot;ReferenceA&quot;&gt;[மாலைமலர் நாளிதழ் - சிவ பெருமைகள் கூறும் திருவாசகம் கட்டுரை - நாள் ஏப்ரல் 29, 2016]&lt;/ref&gt; ''திருவாசகத்திற்கு உருகாதார் ஒரு வாசகத்திற்கும் உருகார்'' என்று போற்றப்படுகிறது.&lt;ref name=&quot;ReferenceA&quot;/&gt; சிறப்புப் பெற்ற இந் நூலின் முதற் பகுதியாகச் சிவபுராணம் அமைந்துள்ளது. 95 அடிகளைக் கொண்டு இன்னிசைக் [[கலிவெண்பா]]ப் பாடல் வடிவில் அமைந்துள்ள இது சைவர்களின் முதன்மைக் கடவுளான [[சிவபெருமான்|சிவபெருமானின்]] தோற்றத்தையும், இயல்புகளையும் விவரித்துப் போற்றுகிறது. அத்துடன், உயிர்கள் இறைவனை அடைவதற்கான வழிமுறைகளையும் [[சைவ சித்தாந்தம்|சைவசித்தாந்தத்]] தத்துவ நோக்கில் எடுத்துக்கூறுகின்றது. மிகவும் எளிய தமிழில் எழுதப்பட்டிருக்கும் இப் பாடலின் பெரும்பாலான பகுதிகள், ஆயிரத்து நூறு ஆண்டுகள் கழிந்துவிட்டபின், தற்காலத்திலும் இலகுவாகப் புரிந்து கொள்ளக் கூடியவையாக உள்ளன.
 
 ==சிவபுராணத்தின் நோக்கம்==
 முன் செய்த பாவ புண்ணியங்கள் அனைத்தும் தீர்வதற்காக உள்ளம் மகிழும் வகையில் சிவபுராணத்தைக் கூறுகிறேன் என்னும் பொருள்பட, சிவபுராணம் பாடியதன் காரணத்தை அதன் 19 ஆம், 20 ஆம் அடிகளில் விளக்கியுள்ளார் மாணிக்கவாசகர். சைவசித்தாந்தக் கொள்கைகளின்படி, உயிர்கள் செய்யும் [[நன்மை]], [[தீமை]] ஆகிய இரு வினைகளும் அவை மீண்டும் மீண்டும் பிறப்பதற்குக் காரணமாக அமைவதுடன், உயிர்கள் இறைவனை அடைவதற்கும் தடையாக அமைகின்றன. இதனாலேயே, ''முந்தை வினைகள் அனைத்தும் ஓய'' இறைவன் அருள் தேவை என்பதை எடுத்துக் கூறுகிறது சிவபுராணம். இதன் இறுதி அடிகளும், ''அல்லல் நிறைந்த பிறவியை நீக்கும் வல்லமை பெற்ற திருவடிகளைப் பணிந்து சொல்லப்பட்ட இப்பாடலைப் பொருள் உணர்ந்து சொல்லுபவர்கள் சிவபெருமானின் திருவடிகளை அடைவார்கள் என்று வலியுறுத்துகின்றன''.
 
 ==சிவபுராணத்தின் அமைப்பு==
 உயிர், தான் செய்யும் வினைகளின் விளைவுகளினால் மீண்டும் மீண்டும் உலகில் பிறந்து அழுந்துவதில் இருந்து விடுதலை பெற்றுச் சிவனை அடைவதற்காக இறைவனை வேண்டுவதாக அமைந்திருப்பது இப்பாடல்.
 
 * ''நமச்சிவாய வாழ்க'' என்று தொடங்கி, முதல் பதினாறு அடிகள் வரை, இறைவனை வாழ்த்துவதாக அமைந்துள்ளன.
 
 நம சிவாய வாழ்க நாதன் தாள் வாழ்க
 இமைப் பொழுதும் என் நெஞ்சில் நீங்காதான் தாள் வாழ்க
 கோகழி ஆண்ட குருமனிதன் தாள் வாழ்க
 ஆகமம் ஆகி நின்று அண்ணிப்பான் தாள் வாழ்க
 ஏகன் அநேகன் இறைவன் அடி வாழ்க
 
 * பதினேழாவது அடியிலிருந்து இருபது வரை நூலின் நோக்கம் பற்றியும், அதை எழுதுவதற்கு ஆக்கியோனுக்கு உள்ள தகுதியும் கூறப்படுகின்றன.
 * பின்னர் இறைவனைப் புகழ்ந்து, உயிர் தன்னுடைய குறைகளை இறைவனுக்குத் தெரியப்படுத்தும் அடிகள் வருகின்றன. உயிர், உலகில் பல்வேறு வடிவங்களிற் பிறந்து களைத்துப் போனதைக் கூறுவதாக இருபத்தாறு முதல் முப்பத்தோராவது வரையான ஆறு அடிகள் அமைந்துள்ளன.
 * இறைவன் திருவடிகளைக் கண்டதில் [[வீடு பேறு]] அடைந்த மகிழ்ச்சியைத் தெரியப்படுத்தும் 32 ஆவது அடியைத் தொடர்ந்து மீண்டும் இறைவனின் புகழ் கூறப்படுகின்றது.
 * 50 தொடக்கம் 55 வரையான அடிகள், உயிர், தன்னைச் சுற்றி அமைந்துள்ள [[மாயை]]யினால் உருவான உடல் பற்றியும், அவ்வுடலின் [[ஐம்புலன்கள்|ஐந்து புலன்]]களும் தன்னை ஏமாற்றுவதையும் எடுத்துக்கூறுவதாக அமைந்துள்ளது.
 * தொடர்ந்து 83 ஆவது அடிகள் வரை இறைவனின் புகழ் கூறப்பட்டு, 84 ஆம், 85 ஆம் அடிகளில் பல்வேறு வடிவங்களில் இருக்கும் உடம்பினுள் கட்டுப்பட்டிருக்க முடியாமல் இருக்கும் நிலையைக் கூறி உயிர் புலம்புகிறது.
 * மீண்டும் இறைவனின் புகழ்ச்சியுடன், இந் நூலைப் பொருள் உணர்ந்து சொல்லுபவர்கள் அடையக்கூடிய பயனை இறுதி நான்கு வரிகளில் கூறி நூல் நிறைவு எய்துகிறது.(சிவபுராணத்தில் மொத்தம் 95 அடிகள் உள்ளன)
 
 ==சிவபுராணத்தில் சைவசித்தாந்தக் கருத்துகள்==
 சிவனை முழுமுதற் கடவுளாகக் கொண்டு வழிபடும் சைவ சமயம் [[தமிழ் நாடு|தமிழ் நாட்டில்]] சைவசித்தாந்தக் கொள்கைகளை அடிப்படையாகக் கொண்டது. இறைவன், உயிர், அதனைப் பீடிக்கும் [[மும்மலங்கள்|மலங்கள்]] ஆகிய மூன்றும் என்றும் நிலைத்திருக்கும் உண்மைகள் என்றுகூறும் [[சைவ சித்தாந்தம்]], அவற்றின் இயல்புகள், அவற்றிடையேயான தொடர்புகள் என்பன பற்றிக் கூறி, உயிர்களின் [[வீடு பேறு|விடுதலையும்]] இறுதி நோக்கமுமாகிய, இறைவனை அடையும் வழிமுறைகள் பற்றியும் கூறுகிறது.
 
 * இறைவனுடைய இயல்புகள், உயிரின் தன்மை, அவற்றை மலங்கள் பீடித்திருத்தல், உயிர்கள் திரும்பத் திரும்பப் பிறக்கவேண்டியிருத்தல், உயிர்களின் விடுதலை, உயிர்களை விடுவிப்பதில் இறைவனின் பங்கு, இறைவன் அருளைப் பெறுவதில் உயிர்கள் கடைப்பிடிக்க வேண்டிய வழிமுறைகள் என்பன தொடர்பாகச் சிவபுராணத்தில் குறிப்புகள் வருகின்றன.
 
 இந்து சமயத்தின் ஒரு பிரிவு என்ற வகையில் சைவம் [[வேதம்|வேதங்களை]] ஏற்றுக்கொண்டாலும், [[ஆகமங்கள்]] எனப்படும் நூல்களே சைவசித்தாந்தத்தின் உயிர்நாடியாக விளங்குபவை.
 
 * சிவபுராணம் தொடக்கத்திலேயே இறைவனைப் போற்றும்போது, தானே ஆகமம் ஆகி நின்று உயிர்களுக்கு அருகில் வருபவன் என்ற பொருள்பட ''ஆகமம் ஆகிநின்று அண்ணிப்பான்'' என்று கூறுகிறது. இதன் மூலம், உயிர்களின் விடுதலைக்கு ஆகமங்களின் இன்றியமையாமை வற்புறுத்தப்படுகிறது.
 
 ===இறைவன்===
 சைவ சித்தாந்தம் கூறும் மூன்று உண்மைப் பொருள்களுள் இறைவனும் (பதி) ஒன்று. அவன் அறிவு வடிவமானவனும், எங்கும் நிறைந்திருப்பவனும், எல்லாவல்லமையும் உடையவனும் ஆவான் என்பதும்; படைத்தல், காத்தல், அழித்தல், அருளல், மறைத்தல் ஆகிய [[ஐந்தொழில்கள்|ஐந்தொழில்களை]] அவன் புரிகிறான் என்பதும் சைவ சித்தாந்த மரபு. இந்தக் கருத்துகள் சிவபுராணத்தின் பின் வரும் அடிகளில் எடுத்து ஆளப்படுகின்றன.
 
 * ''மெய் ஞானம் ஆகி மிளிர்கின்ற மெய்ச் சுடரே''
 * ''ஆக்கம் அளவு இறுதி இல்லாய்''
 * ''விண் நிறைந்தும் மண் நிறைந்தும் மிக்காய், விளங்கு ஒளியாய்,
 எண் இறந்து எல்லை இலாதானே''
 * ''அளவிலாப் பெம்மானே''
 * ''தோன்றாப் பெருமையனே ஆதியனே அந்தம் நடுவாகி அல்லானே''
 * ''போக்கும் வரவும் புணர்வும் இலாப் புண்ணியனே''
 * ''அனைத்து உலகும் ஆக்குவாய் காப்பாய் அழிப்பாய் அருள் தருவாய்
 போக்குவாய்''
 
 ===உயிரும், மலங்களும்===
 உயிரும் உண்மைப் பொருளே, அதற்கும் அறிவு உண்டு, ஆனாலும் அதனை இயல்பாகவே பீடித்துள்ள ஆணவ மலத்தினால் அதன் அறிவு முற்றாக மறைக்கப்பட்டுள்ளது என்கிறது சைவ சித்தாந்தம். முற்பிறவியின் வினைப் பயன்கள் ''கன்மம்'' என்னும் மலமாகவும், [[வினைப் பயன்]]களை நுகர உதவும், உடல் மற்றும் உலகப் பொருட்கள் வடிவில் ''மாயை'' என்னும் மலமும் இடையில் வந்து உயிரைப் பீடிக்கின்றன. இக்கருத்துகள் சிவபுராணத்தின் பின்வரும் அடிகளிலே காணக் கிடைக்கின்றன.
 
 * ''எஞ்ஞானம் இல்லாதேன்''
 * ''பொல்லா வினையேன்''
 * ''வல்வினையேன் தன்னை மறைந்திட மூடிய மாய இருளை''
 * ''மீட்டு இங்கு வந்து வினைப்பிறவி சாராமே''
 * ''வேற்று விகார விடக்கு உடம்பின் உள்கிடப்ப ஆற்றேன்''
 
 ===பிறவிச் சுழல்===
 உயிர்கள் ஒவ்வொரு பிறவியிலும் செய்யும் நல்வினை, தீவினைகளின் பயன்களை நுகர்வதற்காக அவை புதிய பிறவிகளை எடுத்துப் [[பிறவிச் சுழல்|பிறவிச் சுழலில்]] சிக்கிக் கொள்கின்றன. இச் சைவ சித்தாந்தக் கொள்கை சிவபுராணத்தின் அடிகளிலே பொதிந்துள்ளன.
 
 * ''புல்லாகிப் பூடாய்ப் புழுவாய் மரமாகிப்''
 : ''பல் விருகமாகிப் பறவையாய்ப் பாம்பாகிக்''
 : ''கல்லாய் மனிதராய்ப் பேயாய்க் கணங்களாய்''
 : ''வல் அசுரர் ஆகி முனிவராய்த் தேவராய்ச்''
 : ''செல்லாஅ நின்ற இத் தாவர சங்கமத்துள்''
 : ''எல்லாப் பிறப்பும் பிறந்து இளைத்தேன்''
 
 * ''வேற்று விகார விடக்கு உடம்பின் உள்கிடப்ப ஆற்றேன்''.
 
 இச் சுழலிலிருந்து நீங்கி விடுதலை பெறுவதற்கு இறைவன் திருவருள் தேவைப்படுகிறது. பிறவிச் சுழலிலிருந்து உயிர்களை மீட்க வல்லவன் இறைவனே என்னும் சைவ சித்தாந்தக் கருத்துகள் சிவபுராணத்தின் பல அடிகளிலே காணப்படுகின்றன.
 
 * ''பிறப்பறுக்கும் பிஞ்ஞகன்''.
 * ''மாயப் பிறப்பு அறுக்கும் மன்னன்''.
 * ''பிறந்த பிறப்பு அறுக்கும் எங்கள் பெருமான்''.
 * ''அல்லல் பிறவி அறுப்பானே''
 * ''கள்ளப் புலக்குரம்பைக் கட்டு அழிக்க வல்லானே''
 * ''அஞ்ஞானம் தன்னை அகல்விக்கும் நல் அறிவே''
 * ''பாசமாம் பற்று அறுத்துப் பாரிக்கும் ஆரியனே''
 * ''என்னைப் புகுவிப்பாய் நின் தொழும்பின்''
 
 ==இவற்றையும் பார்க்கவும்==
 * [[திருமுறைகள்]]
 * [[ஆகமங்கள்]]
 * [[இந்து சமயம்]]
 
 ==மேற்கோள்கள்==
 &lt;references/&gt;
 
 ==உசாத்துணைகள்==
 * [http://www.shaivam.org/siddhanta/thichiva_u.htm சிவபுராணம்] {{Webarchive|url=https://web.archive.org/web/20071013022305/http://shaivam.org/siddhanta/thichiva_u.htm |date=2007-10-13 }}
 * மணி, சி. சு.; ''சைவ சித்தாந்தம்''; ஞானன், செ., இ. எஸ். டி.; தத்துவ தரிசனங்கள்; மணிவாசகர் பதிப்பகம்; சென்னை; 1999.
 * கணபதி, டி. என்.; இந்து மதமும் இந்திய தத்துவமும் - ஒரு கண்ணோட்டம்; ரவி பப்ளிகேஷன்ஸ்; சென்னை; 2005.
 
 == வெளி இணைப்புகள் ==
 {{wikisourcelang|ta|சிவபுராணம்}}
 {{Wikibooks|சிவபுராணம்}}
 * [https://shaivam.org/thirumurai/eighth-thirumurai-thiruvasagam/1124/sivapuranam-pathikamum-uraiyum சிவபுராணம் தமிழ் விளக்கத்துடன் - சைவம்.ஆர்க்]
 * [https://shaivam.org/thirumurai/eighth-thirumurai-thiruvasagam/207/sivapuranam சிவபுராணம் ஒலி மற்றும் வரி வடிவில் - சைவம்.ஆர்க்]
 * [https://temple.dinamalar.com/en/Slogandetails.php?id=541 சிவபுராணம் ஆங்கிலத்தில் - தினமலர் கோயில்கள் தளத்தில்]
 * [http://noolaham.net/project/141/14041/14041.pdf கணேசலிங்கம், க எழுதிய சிவபுராணம் விளக்கவுரை]
 *[https://aanmeegam.co.in/blogs/lyrics/sivapuranam-lyrics-tamil/ மாணிக்கவாசகர் அருளிய சிவபுராணம் பாடல் வரிகள்]